Document ID: /fineweb-2-swissfilter-quality_10-filterrobots/filtered/01443.jsonl.gz/1

Suomen pysyvä edustaja Genevessä, suurlähettiläs Päivi Kairamo toimii Maailman henkisen omaisuuden järjestön (WIPO) yleisneuvoston 52.
kokouksen puheenjohtajana. Yleisneuvosto on WIPO:n elimien ylin
vuosittainen kokous, jonka ylimääräinen kokous järjestetään tänä vuonna 10. - 12.12. Ylimääräinen yleisneuvosto keskittyy erityisesti WIPO:n budjetista päättämiseen. WIPO:ssa on 186 jäsenmaata.
WIPO:n viimeaikaisia saavutuksia ovat olleet Marrakechin sopimus
kuluvalta vuodelta, jolla parannetaan julkaistujen aineistojen
saatavuutta näkövammaisille ja lukemisesteisille ja viime vuonna
solmittu audiovisuaalisia esityksiä koskeva Pekingin sopimus.